Starnberger See

Lacul Starnberg, până în 1962 Würmsee, în limba germană Starnberger See, este un lac glaciar de apă dulce din Bavaria superioară (Germania), la 25 de kilometri sud-vest de München. El este după Lacul Constanța, Müritz, Chiemsee și Lacul Schwerin al cincilea lac ca suprafață din Germania, dar al doilea în cantitatea apei datorită adâncimii sale medie mari. El face parte din Țara de cinci lacuri (Fünfseenland). Aria lui este o zonă neîncorporată în Districtul Starnberg. Proprietar este statul bavarez. eg. +
Lacul Starnberg este cel mai lung lac bavarez și are, de asemenea, cel mai mare volum de apă și, după Chiemsee, cea mai mare suprafață. El este situat într-un cav glacial, creat de ghețari din epoca de glaciație din Alpi și are o lungime de 20 km de la nord la sud și o lățime de 3 până aproape 5 km de la est spre vest. Coastele de est și vest cad abrupt spre lac. El are o singură insulă mică de 2,56 ha, Roseninsel (Insula rozelor), la 170 m de malul de vest în golful Feldafing, denumită până în secolul al XIX-lea Wörthinsel. Afluxul principal este râulețul Steinbach numit și Ostersee-Ach cu mai mulți afluenți (Seeseitenbach, Rötlbach, Starzenbach, Maisinger Bach, Lüßbach, Salchstattbach, Kuglmühlbach, Buchscharn, Wirtsbach, Marzenbach, Singerbach) cu numai 3,6 m³/s apă în mediu care curg mai întâi printr-un lanț de lacuri mici numiți Osterseen. Restul apei provine de la cele subterane. Singurul efluent este râul mic Würm (4,5 m³/s), după care lacul a fost denumit până în 1962. Bazinul hidrografic are o dimensiune 314,7 km², care constă din aproximativ 39% păduri și deșeuri precum 5,4% de zone urbane sau agricole (fără domeniul Osterseen). Apa are o adâncime de până la 128 m.
Următoarele comune au un mal cu lacul (în sens orar începând în nord):
Cea mai veche denumire a lacului este Uuirmseo care se găsește într-un document din 818, care se referă la satul Holzhausen. [3] Mai târziu a purtat numele Wirmsee, corespunzător unei surse timpurie din timpul împăratului Ludovic al IV-lea al Sfântului Imperiu Roman (1314-1347). Numele s-a tras de la efluentul Wirm. La începutul secolului al XIX-lea, ortografia s-a schimbat în Würm și Würmsee.
Primul vapor de salon cu aburi și zbaturi a fost dus pe cale în 1851. A purtat numele Maximilian (după regele bavarez) cu o capacitate pentru 300 de persoane.
Din anul 1962, lacul este denumit oficial Starnberger See, termen folosit în popor deja de la sfârșitul secolului al XIX-lea, datorită construcții unei linii de cale ferată de la München la Starnberg (inaugurare pe 24 noiembrie 1854) care a fost frecventată de un număr mare de locuitori ai capitalei precum construcția unei gări de aripă mai întâi provizorie cu șase peroane denumită Starnberger Bahnhof pentru traficul de scurtă distanță (1893). Aceasta există până în prezent (peroanele 27-36 ale Gării Centrale München). Laculmai poartă și porecla Fürstensee (Lacul Principilor).
Timp de 5 ani, începând cu anul 1971, a fost construit un inel de canalizare menajeră pentru evacuarea de ape uzate produse în comunele în jurul lacului în stații de epurare. De atunci apa este de calitate superioară și multe specii de pește se dezvoltă în ea (babușcă, biban european, Coregonus (de: Renke), crap, lin, mihalț, păstrăv de lac, plătică, Salvelinus alpinus, somn sau știucă), spre bucuria familiilor de pescari comercianți stabilite de secole în regiune.
Lacul reprezintă o zonă importantă de recreere și sport, în special pentru locuitorii capitalei München, deoarece este ușor accesibil cu S-Bahn (tren urban rapid) spre Starnberg și Tutzing (S 6) cu trenul spre Seeshaupt, sau prin autosträzile A95 și A952.